केजीएमयू के आईटी सेल ने शुक्रवार को क्वीन मेरी में गर्भवती महिलाओं की सुविधा के लिए जननी शिशु सुरक्षा कार्यक्रम (जीएसएसके) को ई-हॉस्पिटल सेवा से जोड़ दिया. जीएसएसके में गर्भवती महिलाओं को सभी प्रकार की जांच से लेकर दवाओं तक की सुविधा नि:शुल्क देनी होती है. आईटी सेल प्रभारी डॉ. संदीप भट्टाचार्य ने बताया कि अब जनरल वार्ड की सभी गर्भवती महिलाओं को किसी भी सुविधा के लिए पैसा नहीं देना होगा. पहली बार मरीज ओपीडी आएंगे तो रजिस्ट्रेशन का 50 रुपए और एक रुपए का पर्चा बनवाना होगा., लेकिन जैसे ही उसके गर्भवती होने की पुष्टि होगी डॉक्टर के लिखने के बाद उसकी सभी सेवाएं नि:शुल्क हो जाएंगी. उसके बाद हर बार की जांचें, अल्ट्रासाउंड, डिलीवरी का चार्ज, बेड दवाएं सब नि:शुल्क होगा.